**Előterjesztés**

**Hévíz Város Önkormányzatának Képviselő-testülete**

**2011. november 29-ei, nyilvános ülésére**

**Tárgy:** Hévíz Város Településrendezési Terveinek módosítása

**Az előterjesztő:** Papp Gábor polgármester

**Készítette:** Karsádi György főépítész

**Megtárgyalta:** Városfejlesztési Természet-és Környezetvédelmi Bizottság

**Törvényességi szempontból ellenőrizte:** dr. Tüske Róbert Jegyző

 Papp Gábor s.k.

 polgármester

**I.**

**Tárgy és tényállás ismertetése**

Tisztelt Képvíselő-testület!

Hévíz Város Önkormányzatának Képvíselő-testülete 2011. július 28-i ülésén elrendelte a **Hévíz Város Építési Szabályzatáról** és **Szabályozási Tervéről** szóló 31/2009(XI.30.) rendelet módosításának előkészítését, négy témát érintően.

E felhatalmazás birtokában felvettem a tervdokumentációt készítő **Hűbner Tervező Kft-**vel a kapcsolatot és többszöri levélváltás és helyszíni egyeztetés után

2011. nov. 14.-i árajánlattal eljutottunk a folyamat végére.

A módosítás időközben az eredeti négy témáról kibővült kilenc témára az időközben felmerült problémás területek megoldásának igényei miatt.

Megállapítottuk, hogy a mostani módosítások csak a felszínét érintik a meglévő problémáknak. Mivel a Hévíz Város Településrendezési Terve 2001-ben készült és 2006-ban valamint 2009-ben lett módosítva, a tízéves átfogó felülvizsgálatnak lenne itt az ideje.

Az elmúlt időszakban megtartott különböző szakmai konferenciákon elhangzott anyagok szerint 2012 második félévéig lesz a törvényalkotás olyan stádiumban, hogy minden településen és így nálunk is szükségessé válik, hogy új Településrendezési Tervek készüljenek.

Tervezési díj: 2011. november 14.-i árajánlat szerint

**I.rész:** településrendezési tervek módosítása a 01, 02, 04, 05, 06, 07, 08, 09, módosítási indítványokat érintően ( településfejlesztési koncepció módosítását nem igénylő módosítások)

**Tervezési díj:** 1.200.000.- + ÁFA

Határidő: szerződéskötéstől számított 3 hónap

**II.rész:** településrendezési tervek módosítása a 03 módosítási indítványt érintően (településrendezési koncepció módosítását igénylő módosítás)

**Tervezési díj:** 400.000.- + ÁFA

Határidő: a koncepció módosításától számított 3 hónap

**Bizottsági vélemény**

Hévíz Város Önkormányzata Képviselő-testületének Városfejlesztési, Természet- és Környezetvédelmi Bizottsága Tájékoztatás a *Hévíz Város Szabályozási tervének módosítása* tárgyú előterjesztésben és a határozati javaslatban vonatkozó javaslat elfogadását támogatja.

Szavazati arányok: 3 igen, 0 nem, 0 tartózkodás

**II.**

**Határozati javaslat**

1. Hévíz Város Önkormányzatának Képviselő-testülete elrendeli a Hévíz Város Építési Szabályzatáról és Szabályozási Tervéről szóló 31/2009.(XI.30.) rendelet módosítását az alábbi egyeztetett pontok szerint:

01. Festetics tér – Rózsakert (978 hrsz.) szabályozási előírásainak módosítása a kialakult állapothoz igazodóan.

02. Nagyparkoló melletti, Ev és Gksz övezetbe sorolt területek (1621, 1622, 1623 hrsz.) alkalmassá tétele piac, jégpálya, rendezvénytér és kapcsolódó szolgáltatások létesítését megengedő övezet kialakítására.

03. Hosszúföldek területén (022/53 hrsz.) sportterület és kapcsolódó szolgáltatások létesítését megengedő övezet kialakítása.

04. Dr. Babocsay utcából induló, tervezett, 16,0 m szabályozási szélességű kiszolgáló út szélességének csökkentése, lehetőség szerint 12,0 m-re.

05. Martinovics utca mentén kialakult beépítések miatt, az utca kikötése a Széchenyi utcára, már nem szükséges.

06. Zrínyi utca 1. (882 hrsz.) tervezett parkoló és nyilvános WC használathoz szükséges módosítások.

07. Kossuth L. u. - Ady E. u. - Lótuszvirág u. kereszteződésében körforgalmú csomópont kialakításához szükséges közterület biztosítása.

08. Fortuna u. északi végének kiegyenesítése, keleti és nyugati irányban tervezett útkapcsolatok megszüntetése.

09. Egregy, Domföldi út és a Hegyrétalja nyugati oldalán tervezett út (jelenleg földút) egyirányú közlekedési hálózattá szervezéséhez szükséges módosítások a kialakult telekalakulatok és beépítések figyelembe vételével.

1. Hévíz Város Önkormányzatának Képviselő-testülete felkéri a Hévíz Város polgármesterét, hogy a településrendezési eszközök módosításának terveire tett tervezői ajánlatot fogadja el és a tervezési munkát rendelje meg.

Felelős: Karsádi György főépítész

Határidő: 2011. november 30.